b"\n_START_ARTICLE_\nFlygelis\n_START_PARAGRAPH_\nFlygelis  (vok. Fl\xc3\xbcgel, 'sparnas') \xe2\x80\x93 \xc5\xa1oninis pastato priestatas (sparnas) arba atskiras statinys r\xc5\xabm\xc5\xb3 kieme u\xc5\xbe pagrindinio pastato. B\xc5\xabdingas XVII\xe2\x80\x93XVIII a. dvar\xc5\xb3 architekt\xc5\xabrai.\n_START_SECTION_\nCharakteristika\n_START_PARAGRAPH_\nFlygeliai da\xc5\xbenai buvo i\xc5\xa1d\xc4\x97stomi pagrindinio pastato \xc5\xa1onuose, taip pat, atsiradus poreikiui, pvz., ple\xc4\x8diant ar rekonstruojant pastat\xc4\x85, jie buvo pristatomi v\xc4\x97lesniu laiku. Flygeliai taip pat gali b\xc5\xabti pastatyti atskirai ir sujungti su pagrindiniu pastatu jungiamosiomis strukt\xc5\xabromis \xe2\x80\x93 kolonada arba pergole. Klasikiniuose ir paladianizmo architekt\xc5\xabros pastatuose flygeliai yra kiek ma\xc5\xbeesni pastatai, pristatyti abiejose r\xc5\xabm\xc5\xb3 pus\xc4\x97se, prie kuri\xc5\xb3 prisijungia kvadrantais arba kolonadomis, i\xc5\xa1 dalies i\xc5\xa1siki\xc5\xa1\xc4\x99 \xc4\xaf priek\xc4\xaf, taip sudarydami i\xc5\xa1 \xc5\xa1on\xc5\xb3 ribojam\xc4\x85 erdv\xc4\x99 prie\xc5\xa1ais r\xc5\xabmus._NEWLINE_\xc5\xa0iuolaikin\xc4\x97je architekt\xc5\xabroje flygeliai da\xc5\xbenai projektuojami vie\xc5\xa1uosiuose pastatuose, suteikiant jiems speciali\xc5\xb3 funkcij\xc5\xb3. Pavyzd\xc5\xbeiui, ligonin\xc4\x97s da\xc5\xbenai turi skirtingus tokio pob\xc5\xabd\xc5\xbeio prijungtus \xc5\xa1oninius pastatus, atitinkamai pavadintus pagal veiklos pob\xc5\xabd\xc4\xaf: rentgeno centras, chirurgijos korpusas ir pan. Flygeliai teikia galimyb\xc4\x99 \xc4\xafstatyti daugiau lang\xc5\xb3 nat\xc5\xabraliai \xc5\xa1viesai patekti, pavojaus atveju sutrumpina evakuacijos kelius."